Debitiral je v sezoni 1970, ko je nastopil le na domači dirki za Veliko nagrado Italije, kjer se mu z dirkalnikom McLaren M7D ni uspelo kvalificirati na dirko. V sezoni 1971 je nastopil na devetih dirkah in kot najboljši rezultat dosegel enajsto mesto na dirki za Veliko nagrado Velike Britanije. V naslednji sezoni 1972 je na petih dirkah dosegel le eno uvrstitev na dirki za Veliko nagrado Francije, kjer je bil trinajsti. V sezoni 1973 je na petih dirkah kot najboljšo uvrstitev kariere dosegel deveto mesto na drugi dirki sezone za Veliko nagrado Brazilije, še pred polovico sezone pa se je zaradi sporov s šefom moštva Frankom Williamsom upokojil kot dirkač.